Έφτασε στην πηγή, αλλά δεν ήπιε νερό!Η Εθνική ομάδα πάλεψε με νύχια και με δόντια, νίκησε 84-77 την Τσεχία, όμως δεν έφτασε στο πολυπόθητο +12 και έμεινε εκτός συνέχειας του Παγκοσμίου Κυπέλλου.Μαγική εμφάνιση από τον Νικ Καλάθη, που σταμάτησε στους 27 πόντους με 6 ριμπάουντ και 6 ασίστ! Η αστοχία στις βολές (56%) και το πέμπτο (ανύπαρκτο) φάουλ του Γιάννη Αντετοκούνμπο στοίχισαν στην «επίσημη αγαπημένη», που πλήρωσε και την ήττα από τη Βραζιλία στην πρώτη φάση της διοργάνωσης.Δήμιος του αντιπροσωπευτικού συγκροτήματος ο Μπόχατσικ, ο οποίος σημείωσε 25 πόντους, με τον Σατοράνσκι να μετράαει 13 πόντους, 9 ασίστ και 8 ριμπάουντ.Οι παίκτες της Εθνικής μας μπήκαν με μάτι που γυαλίζει στο παιχνίδι και με εξαιρετική άμυνα προηγήθηκαν 5-0 (2) δείχνοντας τις διαθέσεις τους. Με τον Καλάθη να εκτελεί δις έξω από τα 6,75 μ. και τον Γιάννη Αντετοκούνμπο να βρίσκει σκορ, το σύνολο του Σκουρτόπουλου έφτασε στο 2-10 (5).Η «επίσημη αγαπημένη» συνέχισε να προπορεύεται (7-15 στο 8), αλλά η Τσεχία απάντησε με 5-0 για να πλησιάσει (12-15 στο 9). Με λέι-απ του Λαρεντζάκη στον αιφνιδιασμό, το αντιπροσωπευτικό συγκρότημά μας έκλεισε την πρώτη περίοδο στο +6 (12-18).Η Εθνική μας είχε βρει ρυθμό και με εφαλτήριο την αμυντική λειτουργία της, ξέφυγε με 9 πόντους (17-26 στο 15). Με τον Γιάννη Αντετοκούνμπο να μπαίνει στην εξίσωση, το σύνολο του Σκουρτόπουλου διατηρήθηκε στην πρωτοπορία (21-29 στο 17).Κάπου εκεί όμως επήλθε το μπλακ άουτ για την «επίσημη αγαπημένη», που μπλόκαρε επιθετικά και απώλεσε τη συγκέντρωσή της στην άμυνα δίνοντας το δικαίωμα στους Τσέχους να κλείσουν το ημίχρονο μπροστά στο σκορ χάρη σε επιμέρους 12-3 (33-32).Με σωστές επιλογές στις αρχές της τρίτης περιόδου, η ομάδα του Γκίνζμπουργκ έφτασε μέχρι και το +5 (42-37 στο 23), αλλά κάπου εκεί φανερώθηκε το αίσθημα αυτοσυντήρησης της Εθνικής μας, που βελτίωσε την άμυνά της.Το 46-44 μετατράπηκε σε 49-57 στο φινάλε του τρίτου δεκαλέπτου, με τον Θανάση Αντετοκούνμπο να συμβάλει τα μέγιστα με την ενέργειά του και στις δύο άκρες του παρκέ και τον Καλάθη να οργανώνει στην εντέλεια το παιχνίδι της «επίσημης αγαπημένης».Οι παίκτες του Θανάση Σκουρτόπουλου πάλεψαν σαν... λιοντάρια, «άγγιξαν» το +12, όταν προηγήθηκαν 53-65, 6:47΄΄ πριν τη λήξη με λέι απ του Καλάθη και αφού ο Θανάσης Αντετοκούνμπο είχε αλλάξει τη ροή του αγώνα υπέρ της εθνικής στην 3η περίοδο, αλλά στο τέλος νίκησαν... μόνο με 84-77.Με τον Γιάννη Αντετοκούνμπο να βγαίνει από το παρκέ με πέντε φάουλ, όταν οι διαιτητές τού χρέωσαν αδίκως επιθετικό φάουλ, αλλά και μετά την τεχνική ποινή σε μέλος του προπονητικού τιμ της εθνικής, οι Τσέχοι... αξιοποίησαν την ευκαιρία και μείωσαν στο καλάθι (68-70) με τρίποντο του Μπόχατσικ στα 2:13΄΄ πριν τη λήξη. Στα 49΄΄, η εθνική ξέφυγε με +7 (70-77) μετά από τρίποντο του Νικ Καλάθη και λέι απ του Σλούκα, αλλά το... όνειρο της πρόκρισης «γκρέμισε» για την Ελλάδα ο πόιντ γκαρντ των Σικάγο Μπουλς, Τόμας Σατοράνσκι, όταν διαμόρφωσε το 72-77 στα 27΄΄. Ο Σλούκας έφερε την εθνική στο +7 (72-79), αλλά ο Γιάρομικ Μπόχατσικ είπε «όχι» στους παίκτες τους Σκουρτόπουλου, γράφοντας το 74-79. Ο Καλάθης με λέι απ διαμόρφωσε το 74-81 στα 14΄΄, ο Μπόχατσικ με 1/2 βολές «έγραψε» το 75-81, ο Καλάθης με «μεγάλο» τρίποντο έκανε το 75-84 στα 5΄΄, με τον Κώστα Παπανικολάου να στέλνει στη γραμμή των βολών τον Μπόχατσικ, ο οποίος με 2/2 βολές έφτασε τους 25 πόντους και διαμόρφωσε το 77-84, που ήταν και το τελικό σκορ.’ουντα 13 (7/7 βολές), Μπάλβιν 6 (9 ριμπάουντ), Μπόχατσικ 25 (4/8 δίποντα, 4/7 τρίποντα, 5/6 βολές), Χρούμπαν 11 (3/6 τρίποντα, 5 ριμπάουντ), Κριτζ 2, Πέτερκα 5 (1), Πούμπρλα 2 (0/4 σουτ, 2/2 βολές, 7 ριμπάουντ), Σατοράνσκι 13 (5/10 δίποντα, 0/2 τρίποντα, 3/3 βολές, 8 ριμπάουντ, 9 ασίστ, 3 λάθη σε 37'28''), Σίρινα, Βιόραλ.(Σκουρτόπουλος): Γιάννης Αντετοκούνμπο 12 (4/8 δίποντα, 0/1 τρίποντο, 4/8 βολές, 9 ριμπάουντ, 4 ασίστ, 4 λάθη, 3 κλεψίματα σε 23'03''), Θανάσης Αντετοκούνμπο 11 (4/5 δίποντα, 1/2 τρίποντα), Μπουρούσης 2 (4 ριμπάουντ, 2 ασίστ), Καλάθης 27 (6/8 δίποντα, 5/9 τρίποντα, 6 ριμπάουντ, 6 ασίστ, 1 λάθος, 3 κλεψίματα σε 37'01''), Λαρεντζάκης 2, Παπαγιάννης, Παπανικολάου 5 (1/3 δίποντα, 1/5 τρίποντα, 3 ριμπάουντ), Παπαπέτρου 3, Πρίντεζης 16 (4/9 δίποντα, 1/4 τρίποντα, 5/7 βολές).

Πηγή: skai.gr